Ουίλιαμ Χάουαρντ (καλαθοσφαιριστής)

Ο **Ουίλιαμ Χάουαρντ** (Μονμπριζόν, 25 Οκτωβρίου 1993) είναι Γάλλος επαγγελματίας καλαθοσφαιριστής. Με ύψος 2.03μ. αγωνίζεται ως σμολ φόργουορντ και πάουερ φόργουορντ στην γαλλική Ναντέρ 92. Ξεκίνησε την σταδιοδρομία του στο μπάσκετ στην πατρίδα του, τη Γαλλία.

## Επαγγελματική σταδιοδρομία

### Γκραβελίν-Ντανκέρκ (2012–2014)
Τον Ιούνιο του 2012, ενώ ετοιμαζόταν να εισέλθει στο Πανεπιστήμιο της Ουάσιγκτον, επέστρεψε στη Γαλλία επειδή δεν ήταν κατάλληλος για το NCAA λόγω χαμηλής βαθμολογίας σε εξετάσεις αγγλικών. Ένα μήνα αργότερα, υπέγραψε με την BCM Γκραβελίν-Ντουνκέρκ.

Στις 25 Ιουνίου 2014, ανανέωσε το συμβόλαιό για άλλα δύο χρόνια με την Γκραβελίν-Ντανκέρκ.

### Δανεικό στην Ντενάν Βολτέρ (2014–2015)
Στις 12 Ιουλίου 2014, στάλθηκε δανεικός στην Ντενάν Βολτέρ Μπασκέτ στην 2η Κατηγορία Γαλλίας.

### Υέρ-Τουλόν (2015–2017)
Μεταξύ 20 Ιουνίου και 25 Ιουνίου 2015, συμμετείχε σε πρακτική άσκηση στο Βισί με την εθνική ομάδα της Γαλλίας.

Στις 25 Ιουνίου 2015, εντάχθηκε στην Υέρ-Τουλόν.

### Λιμόζ ΣΣΠ (2017–2019)
Στις 27 Μαΐου 2017, ο Χάουαρντ εντάχθηκε στη Λιμόζ ΣΣΠ. Στις 15 Ιουνίου 2018, η Λιμόζ σύναψε ανανέωση με τον Χάουαρντ για άλλη μία χρονιά.

### Σολτ Λέικ Σίτι Σταρς (2019)
Στις 15 Ιουλίου 2019, έλαβε μία πρόταση να ενταχθεί στους Γιούτα Τζαζ, οι οποίοι βοήθησαν στην εξαγορά του συμβολαίου του με τη Λιμόζ. Ο Χάουαρντ υπέγραψε επίσημα με τους Τζαζ στις 17 Ιουλίου. Τελικά δεν έμεινε στην πρώτη ομάδα και προστέθηκε στη θυγατρική τους στο NBA G League, τους Σολτ Λέικ Σίτι Σταρς.

### Χιούστον Ρόκετς (2019–2020)
Στις 27 Δεκεμβρίου 2019, οι Χιούστον Ρόκετς ανακοίνωσαν μέσω Τουίτερ ότι υπέγραψαν αμφίδρομο συμβόλαιο με τον Χάουαρντ.

### Βιλερμπάν (2020–2022)
Στις 16 Ιουλίου 2020, η ΑΣΒΕΛ ανακοίνωσε ότι υπέγραψε με τον Χάουαρντ. Την πρώτη του σεζόν στην ομάδα (2020-21), κατέκτησε τόσο το Πρωτάθλημα, όσο και το Κύπελλο Γαλλίας, πραγματοποιώντας το νταμπλ. Στις 26 Νοεμβρίου 2021, κόντρα στην Μονακό για την Ευρωλίγκα είχε 23 πόντους (3/5 δίποντα, 5/5 τρίποντα, 2/4 βολές), 10 ριμπάουντ, 2 ασίστ και 3 κλεψίματα σε 37′ έχοντας αξιολόγηση 33 και αναδείχθηκε MVP για την 12η αγωνιστική της διοργάνωσης. Το 2022 ανεδειχθεί πρωταθλητής Γαλλίας, αφού η Βιλερμπάν κέρδισε τη Μονακό με 3-2 στη σειρά των τελικών. Τη σεζόν 2021-22, είχε 7.8 πόντους, 4 ριμπάουντ και 1.8 ασίστ μέσο όρο στο γαλλικό πρωτάθλημα και 7.3 πόντους, 3.2 ριμπάουντ και 1 ασίστ στην Ευρωλίγκα.

### Μπανταλόνα (2022)
Στις 21 Ιουλίου 2022, ανακοινώθηκε η συμφωνία του με την ισπανική Μπανταλόνα.

### Χιρόνα (2024)
Στις 30 Οκτωβρίου 2024, ανακοινώθηκε η συμφωνία του με την ισπανική Χιρόνα.

### Ναντέρ 92 (2025-σήμερα)
Στις 3 Ιανουαρίου 2025, συμφώνησε με την γαλλική Ναντέρ 92.

## Τίτλοι-Διακρίσεις

### Συλλογικοί

#### [[Βιλερμπάν (σύλλογος καλαθοσφαίρισης)|Βιλερμπάν]]

* 2x Πρωτάθλημα Γαλλίας (2021, 2022)
* Κύπελλο Γαλλίας (2021)

### Ατομικοί

* MVP της αγωνιστικής στην Ευρωλίγκα (12η αγωνιστική, 2021/22)
* 2x Γαλλικό All Star Game (2017, 2018)

## Παραπομπές


## Εξωτερικοί σύνδεσμοι

* Profile at eurobasket.com
* Profile at draftexpress.com 

Κατηγορία:Γάλλοι καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Σολτ Λέικ Σίτι Σταρς
Κατηγορία:Καλαθοσφαιριστές Ρίο Γκράντε Βάλλεϋ Βάιπερς
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Γερ-Τουλόν Βαρ Μπασκέτ
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Πρωταθλήματος Γαλλίας